BSC-LT/ACAData huggingface dataset:
[ca] Aquest treball consisteix en el disseny i implementació d'un sistema per a la monitorització del son de persones grans, el component principal del qual és el sensor de pressió FSR402. Per fer-lo més pràctic, s'ha afegit un mòdul RTC i un lector de targetes. El RTC DS3231, després de ser ajustat, pot llegir amb precisió l'hora actual, permetent així obtenir els valors de pressió del sensor juntament amb el temps. El lector de targetes s'utilitza per emmagatzemar les dades de pressió i temps durant l'experiment, facilitant el posterior processament de les dades. En el sistema dissenyat s'utilitza una placa de desenvolupament Arduino Uno per executar el codi. Els components electrònics involucrats en l'experiment es connecten a l'Arduino Uno, permetent que els dos sensors mostrin les seves lectures de manera independent. El RTC DS3231, un cop ajustat, comença a registrar el temps correctament. Totes aquestes dades s'escriuran en un fitxer amb un nom específic (el nom serà la data de l'experiment). Finalment, les dades s'importaran en format EXCEL a Python, on es processaran per determinar l'estat del son del subjecte de prova.

[en] This project involves the design and implementation of a system for monitoring the sleep of elderly people, with its main component being the FSR402 pressure sensor. To make it more practical, an RTC module and a card reader have been added. The RTC DS3231, once adjusted, can accurately read the current time, allowing the sensor pressure values to be obtained along with the time. The card reader is used to store the pressure and time data during the experiment, facilitating subsequent data processing. In the designed system, an Arduino Uno development board is used to execute the code. The electronic components involved in the experiment are connected to the Arduino Uno, allowing the two sensors to display their readings independently. The RTC DS3231, once adjusted, begins to record the time correctly. All this data will be written to a file with a specific name (the name will be the date of the experiment). Finally, the data will be imported in EXCEL format into Python, where it will be processed to determine the sleep state of the test subject.
[ca] El sector de la construcció és ineficient i conflictiu en comparació amb altres sectors productius. Lean IPD és una de les estratègies més prometedores a la nostra disposició per transformar la manera com es dirigeixen els projectes. D'entre tots els agents que participen en el procés d'edificació el Project Manager és una figura clau no només per ser el representant de la propietat, sinó també per ser l'única figura especialitzada en la gestió del projecte, per això conèixer la seva percepció sobre la implantació de Lean IPD fos especialment rellevant. Per això es van conduir 28 entrevistes entre persones que treballen en empreses de Direcció Integrada de Projecte i així es va donar visibilitat als reptes i oportunitats de la seva implantació a Espanya alhora que es va abordar la possible transformació del rol i dels serveis que ofereixen aquest tipus d'empreses en l'actualitat. A les entrevistes es va evidenciar que hi ha poques experiències de l'ús de Lean IPD a Espanya i que la cultura sectorial suposa una barrera important per a la seva posada en marxa. Tanmateix, també es va revelar que alguns dels principis en què es fonamenta, com la participació primerenca de les parts interessades, la presa col·lectiva de decisions, la implicació intensiva de la propietat, la remuneració basada en el risc-benefici, la co-localització o l'ús de llibres oberts són àmpliament coneguts i aplicats per separat des de fa temps.

[en] The construction sector is inefficient and conflict-prone compared to other productive sectors. Lean IPD (Integrated Project Delivery) is one of the most promising strategies at our disposal to transform the way projects are managed. Among all the stakeholders involved in the construction process, the Project Manager is a key figure, not only as the representative of the owner but also as the only specialized figure in project management. Therefore, understanding their perception of the implementation of Lean IPD was particularly relevant. For this purpose, 28 interviews were conducted with individuals working in Integrated Project Delivery companies, which provided visibility into the challenges and opportunities of its implementation in Spain, while also addressing the potential transformation of the role and services offered by these types of companies today. The interviews revealed that there are few experiences with the use of Lean IPD in Spain and that the sector's culture poses a significant barrier to its implementation. However, it was also revealed that some of the underlying principles, such as early stakeholder involvement, collective decision-making, intensive owner engagement, risk-benefit-based compensation, co-location, and the use of open books, are widely known and separately applied for a long time.
[ca] Aquest treball final de grau se centra en la simulació de la propagació d'onades i el transport de sediments en una platja de Catalunya, utilitzant models numèrics com SWAN i XBeach. A través de diferents configuracions d'onatge, es modelitza tant la propagació de les onades des de mar obert fins a la costa com el transport sedimentari associat. L'objectiu és estudiar la dinàmica costanera i predir els canvis morfològics a curt i llarg termini, tenint en compte processos com l'erosió i la sedimentació. El model SWAN s'encarrega de simular la transformació de les onades, mentre que XBeach analitza el transport de sediments en la zona costanera, abordant processos tant longitudinals com transversals. Els resultats proporcionen una visió detallada dels canvis en la morfologia costanera i serveixen com a eina per a la gestió i protecció de les zones litorals, especialment en contextos d'alt risc ambiental. El treball ofereix una metodologia modular basada en el nesting de models de diferents resolucions, permetent una simulació precisa a diverses escales espacials i temporals. Els resultats obtinguts es poden utilitzar per desenvolupar estratègies efectives de mitigació contra els efectes negatius de l'erosió i altres riscos costaners, oferint eines per a la presa de decisions en la gestió ambiental.

[en] This study focuses on the simulation of wave propagation and sediment transport on a beach in Catalonia, using numerical models such as SWAN and XBeach. Through different wave configurations, it models both wave propagation from the open sea to the coast and the associated sediment transport. The aim is to study coastal dynamics and predict morphological changes in the short and long term, taking into account processes such as erosion and sedimentation. The SWAN model is responsible for simulating the transformation of waves, while XBeach analyzes the transport of sediments in the coastal zone, addressing both longitudinal and transversal processes. The results provide a detailed view of changes in coastal morphology and serve as a tool for the management and protection of coastal areas, especially in contexts of high environmental risk. The work offers a modular methodology based on the nesting of models of different resolutions, allowing a precise simulation at various spatial and temporal scales. The results obtained can be used to develop effective mitigation strategies against the negative effects of erosion and other coastal risks, offering tools for decision-making in environmental management.
[ca] La necessitat de reduir les emissions globals de CO2 exigeix que sectors tan dependents de combustibles fòssils com el transport de mercaderies per carretera hagin d'introduir grans canvis en com es desenvolupa la seva activitat. Per aquest motiu, en aquest treball es pretén dur a terme un estudi per determinar la viabilitat de substituir els camions de combustió utilitzats actualment per realitzar les operacions de transport per camions elèctrics de característiques similars. Per fer aquest estudi es fan servir els consums reals d'una flota de camions per determinar el seu equivalent en consums elèctrics i es dimensiona una instal·lació de recàrrega de vehicles elèctrics que permeti alimentar les necessitats energètiques de la flota, així com d'una instal·lació fotovoltaica i un sistema d'emmagatzematge d'energia que generi energia neta i doni suport a la instal·lació de recàrrega. Finalment, s'estima el cost de totes les instal·lacions dimensionades i s'estudia la rendibilitat econòmica de cada una de parts considerant una predicció de l'evolució dels preus del dièsel i de l'energia elèctrica per acabar determinant quines són les inversions que tenen un retorn econòmic a més dels avantatges mediambientals que comporta l'electrificació de la flota de vehicles de transport de mercaderies.

[en] The need to reduce global CO2 emissions requires that sectors as dependent on fossil fuels such as road freight transport should make major changes in how their activity is carried out. For this reason, this project is intended to carry out a study to determine the feasibility of replacing combustion trucks currently used to perform transport operations by electric trucks of similar characteristics. To do this study, the actual consumption of a truck fleet is used to determine its equivalent in electric consumption and a recharge installation of electric vehicles is sized to feed the fleet's energy needs, as well as a photovoltaic installation and an energy storage system that generates clean energy and supports the recharging facility. Finally, the cost of all scaled installations is estimated and the economic profitability of each of the parts is studied considering a prediction of the evolution of diesel and electric energy prices to end up determining what investments have an economic return in addition to the environmental advantages of electrifying the fleet of freight vehicles.
[ca] El projecte tracta de desenvolupar un videojoc de supervivència anomenat GENLAND. Aquest està caracteritzat per disposar d'un món infinit generat de forma procedural on els seus integrants, evolucionen mitjançant algorismes genètics. El videojoc està programat en C++.

[en] The project is about the development of a survival video game named GENLAND. This is characterized by having an infinite world generated procedurally where its members evolve through genetic algorithms. The game is programmed in C ++.
[ca] Transmetre la informació de manera precisa i fiable a través de regions cerebrals és una tasca important en el sistema nerviós. És un procés que involucra l'activitat coordinada d'una població de neurones relativament gran. En xarxes organitzades topogràficament, en les quals els extrems dels axons de les neurones acaben en regions confinades, la propagació de l'impuls nerviós depen dels patrons d'activitat: les neurones presinàtpiques han d'estar suficientment a prop les unes de les altres per tal d'assegurar que les neurones postsinàptiques reben un mínim nombre de senyals convergents que els permeti generar potencials d'acció. En aquest estudi, s'utilitzen principis de topologia algebraica per tal de definir un model matemàtic que expliqui les condicions que asseguren la transmissió d'informació entre capes de neurones. Mostrem que complexos simplicials formats a partir de neurons presinàtpiques es poden utilitzar per a determinar si una població de neurones postsinàptiques rebrà senyals per sobre del llindar que els permeti propagar l'impuls nerviós; identificar les neurones en una població que contribueixen a la propagació, i distingir entre clústers individuals o múltiples de neurones.

[en] An important task of the nervous system is to transmit information faithfully and reliably across brain regions, a process that involves the coordinated activity of a relatively large population of neurons. In topographically organized networks, where the entering and exiting axons of neurons terminate in confined areas, successful propagation depends on the spatial patterns of activity: the firing neurons in a presynaptic or source layer must be located sufficiently close to each other to ensure that cells in the postsynaptic or target layer receive the requisite number of convergent inputs to fire. Here, we use principles of algebraic topology to define a mathematical model which explains the conditions for transmitting information across layers of neurons. We show that simplicial complexes formed by presynaptic neurons can be used to determine whether postsynaptic neurons receive suprathreshold inputs that allow them to fire; identify the neurons within an active population that contribute to firing; and discriminate between single and multiple clusters of neurons.
[ca] En l'oficina de ciberseguretat de Deloitte, es reben molts correus sospitosos de ser maliciosos. La nostra tasca era analitzar-los i avisar als usuaris afectats que l'esborressin de la seva bústia per evitar comprometre els equips/informació del client. Aquest anàlisi era lent, ja que havíem de consultar diverses pàgines web per treure la informació de les capçaleres, per analitzar la ip d'origen, etc... L'objectiu d'aquest treball era la creació d'una aplicació, ja que necessitàvem una eina central que pogués extreure tota aquesta informació, i a part pogués classificar de manera automàtica si un correu era maliciós o no, i així reduir el temps que es dedicava en cada correu i per tant poder augmentar el volum de casos que podíem tractar durant el dia. Durant la realització del treball, he descobert que la millor manera de classificar correus és utilitzant diferents algorismes classificadors de Machine Learning, ja que classifiquen de manera automàtica els correus i a part aprenen dels nous emails que l'usuari va introduint, fent l'algorisme cada cop més robust i fiable. Com ha resultat, hem notat una millora bastant important en el temps dedicat en analitzar un correu amb la nostra aplicació. Encara que l'algorisme només funciona en casos molt específics, com per exemple, només sap analitzar correus en anglès, només per la informació adjunta que et dóna (remitent, ip origen, fitxers adjunts,etc...) ja t'estalvia molt de temps en tenir-ho tot centralitzat en una sola aplicació.

[en] At Deloitte's cybersecurity office, we received a lot of emails suspected of being malicious. Our task was to analyze them and advise the affected users to remove it from their mailbox to avoid compromising the client's computers / information. This analysis was slow since we had to consult several web pages to get the information from the headers, to analyze the source IP, etc. The objective of this work was to create an application, since we needed a central tool that could extract all this information, and apart from that it could automatically classify whether an email was malicious or not, and thus reduce the time spent on each mail and therefore to be able to increase the volume of cases that we could deal with during the day. During the work, I have discovered that the best way to classify emails is by using different Machine Learning classifier algorithms, since they automatically classify the emails and apart they learn from the new emails that the user enters, doing the algorithm each time more robust and reliable. As it turned out, we have noticed quite a significant improvement in the time spent analyzing an email with our app. Although the algorithm only works in very specific cases, such as, for example, it only knows how to analyze emails in English, just because of the attached information it gives you (sender, source IP, attachments, etc ...) it already saves you a lot of time when have everything centralized in a single application.
[ca] El moviment de codi obert promet revolucionar el món del maquinari igual que el programari ha revolucionat. Gràcies a l'arquitectura de conjunt d'instruccions o ISA (de l'anglès Instruction Set Architecture) RISC-V de codi obert, molts projectes s'estan obrint camí per oferir una alternativa a l'hermètic i privatiu món de l'arquitectura de computadors. En aquest context neix el projecte DRAC, les sigles del qual fan referència, de l'anglès, a Designing RISC-V-based Accelerators for next-generation Computers. Aquest projecte, liderat pel Barcelona Supercomputing Center (BSC), desenvolupa processadors i acceleradors basats en la tecnologia RISC-V, amb l'objectiu d'accelerar tasques de seguretat, medicina personalitzada i navegació autònoma. Aquesta tesi té com a propòsit dissenyar, implementar i verificar una bootrom pel SoC (de l'anglès System on Chip) de 64 bits DRAC 22 nm. Aquest SoC integra un processador RISC-V de 7 etapes anomenat Sargantana. El disseny del SoC, basat en l'anterior \textit{tape-out} anomenat PreDRAC, es divideix en dues parts. Una part conté tots els components orientats a l'ASIC; l'altra conté els elements orientats a la FPGA. Una de les raons principals d'aquesta divisió és que no existia una bootrom orientada a ASIC i, per tant, calia utilitzar la FPGA per arrencar el xip. Amb la integració de la bootrom desenvolupada en aquesta tesi, el SoC serà capaç d'arrencar per ell mateix, eliminant la part orientada a la FPGA del disseny del SoC.

[en] The open-source movement promises to revolutionize the hardware world just as it has revolutionized software. Thanks to the open-source RISC-V instruction set architecture (ISA), many projects are making their way to offer an alternative in the hermetic and proprietary world of computer architecture. The DRAC project, whose acronym refers to Designing RISC-V-based Accelerators for next-generation Computers, was created in this context. This project, led by the Barcelona Supercomputing Center (BSC), develops processors and accelerators based on RISC-V technology, and their purpose is to accelerate security tasks, personalized medicine and autonomous navigation. This thesis aims to design, implement and verify a bootrom for the 64-bit DRAC 22 nm System on Chip (SoC). This SoC integrates an in-order 7-stage RISC-V core called Sargantana. The SoC design, based on the previous tape-out PreDRAC, is divided into two parts. One part contains all the ASIC-oriented components; the other contains the FPGA-oriented components. One of the main reasons for this division is that there was no ASIC-oriented bootrom, and therefore, it was necessary to use the FPGA to boot the chip. With the integration of the bootrom developed in this thesis, the SoC will be able to boot by itself, eliminating the FPGA-oriented part of the SoC design.
[ca] Aquest projecte es basa en la caracterització, calibratge i millorar d'un radar que treballa a 94 GHz. L'objectiu del projecte és que el radar sigui capaç de detectar núvols per a després analitzar les dades obtingudes. En la primera part del projecte s'indiquen les bases teòriques dels radars, així com els diferents mètodes que s'utilitzen per calcular les característiques dels blancs. El segon bloc, se centra a explicar quines parts formen el radar i les funcions que fa cada una. Posteriorment, s'explica el procés realitzat per tal d'obtenir els primers resultats. El procés seguit abans de detectar blancs en moviment ha consistit en primer lloc a caracteritzar el sistema i tot seguit realitzar diferents mesures per calibrar el radar. Un cop caracteritzat i calibrat s'han realitzat tests per tal de detectar núvols i obtenir les primeres mesures. En la part final del projecte, després d'analitzar els resultats, es proposen diferents alternatives per obtenir unes millors prestacions.

[en] This project is focused on the characterization, calibration and the improvement of the radar that works at 94 GHz. The aim of this project is that the radar detects clouds and then analyzes the data. The first part of the project introduces the theoretical bases of radars, as well as the different methods used to calculate the characteristics of targets. The second section, is focused on explaining which parts consist the radar and the functions that does each one. Then, is followed the explanation of the process performed to achieve the first results. The process that is used before detecting moving targets consisted firstly to characterize the system and then performs different measures to calibrate the radar. Once characterized and calibrated, tests were performed to detect clouds and got the first results. In the last part of the project, after analyzing the results have been proposed various improvements to get better performance.
[ca] El present document exposa la posada en marxa per a aplicacions docents del robot col·laboratiu UR3e de la marca Universal Robots. La finalitat del treball resideix en la realització d'un estudi sobre la funció actual del robot UR3e que es troba al laboratori de l'escola, donar les eines necessàries per a expandir la seva utilitat i presentar-lo com a element docent envers cursos avançats de robòtica. S'implementen perifèrics per atorgar al robot d'elements de comunicació amb l'usuari humà i es proposen aplicacions on hi predominen interaccions entre l'humà i màquina aprofitant les qualitats col·laboratives que presenta. Les aplicacions dissenyades engloben: la realització d'un assemblatge, juntament amb processos de control de qualitat, tenint en compte un entorn industrial; la resolució del problema de la torre de Hanoi; i la realització d'un sistema de transport i classificació de peces mitjançant una cinta transportadora controlada pel robot. Finalment, es presenten les bases per a adaptar les aplicacions esmentades en l'àmbit docent i es proposen millores respecte la flexibilitat de la cèl·lula de treball, com ara la connectivitat amb altres màquines del laboratori i l'ús d'un sistema de visió integrat a l'element terminal del robot.

[en] The current document presents the start-up of the Universal Robots collaborative robot UR3e for docent purposes. The aim of the project is to present the current status of the UR3e robot in the school laboratory and to give the necessary tools to expand its utility into the teaching field of robotics, mainly for advanced courses. The implementation of peripheral elements to the robot is performed to give it the tools to communicate with human users. There are also some applications presented to enhance the humanrobot interaction taking advantage of the collaborative qualities of the robot. The designed applications present an assembly, a quality control situation of an assembly in an industrial environment, the Hanoi tower problem and a transport/classifier system using a controlled conveyor track. Finally, there are some tips and ideas about the implementation of the previous applications concerning a docent approach and presented there is a list of possible improvements regarding the flexibility of the robotic cell which include the connectivity with other systems of the laboratory and the usage of a vision system embedded into the robot's terminal element.